Ranka Knudsen

Ragnhild Elisabeth «Ranka» Knudsen Samuelsen (1886–1966) var en norsk skuespiller, forfatter, oversetter og radioprogramleder. 

Ranka Knudsen var gift med Sverre Samuelsen (1884–1947) og mor til forfatteren Merete Wiger. Ranka Knudsen ligger begravet på Vår Frue kirkegård i Trondheim.

NRK har lagt ut på sine hjemmesider et radiointervju Håkon Karlsen gjorde med Ranka Knudsen i 1958 i anledning av hennes 70-årsdag.NRK Gull – intervju med Ranka Knudsen i 1958

 Skuespiller 
Ranka Knudsen debuterte som skuespiller på Theatret i Trondheim 16. oktober 1907, da hun overtok rollen som Dina Dorf i en turnerende oppsetning av Samfundets Støtter.ibsen.nb.no om oppsetningen av Samfundets Støtter i 1907 I 1908 og 1909 turnerte hun i rollen Fru Halm i stykket Kjærlighedens Komedie.ibsen.nb.no om oppsetningen av Kjærlighedens Komedie i 1908 Disse to turnéoppsetningene ble begge kalt Nationalturneen, og begge turneene ble ledet av Ludovica Levy.

I 1911 spilte Ranka Knudsen rollen som Thora i De unges forbund på Den Nationale Scene i Bergen.ibsen.nb.no om oppsetningen av De unges forbund i 1911 I 1915 hadde hun rollen som Hønse-Lovisa i Oskar Braatens Ungen på Det norske teatret. I 1916 spilte hun Hedwig i Det norske teatrets oppsetning av Gerhart Hauptmanns skuespill Hannemor.Det norske teatret om oppsetningen av Hannemor i 1916 I 1938 var hun mor Aase mot Alfred Maurstads Peer Gynt i en oppsetning av Peer Gynt ved Trøndelag Teater.ibsen.nb.no om oppsetningen av Peer Gynt i 1938 I 1940 spilte hun presten Brands mor i Brandibsen.nb.no om oppsetningen av Brand i 1940 på Trøndelag Teater. 

 Programleder 
På 1930-tallet var hun programlederGlomdalsmuseets nettsider - artikkel av Merete Wiger (som "tante Ranka") for barnetimesendingen til Trøndelag kringkasting.

 Forfatter 
Blant de mest kjente av Ranka Knudsens bøker er pikebøkene om Uroa. Uroa er kallenavnet til tenåringsjenta Jessie, som er født i Sør-Afrika av norske foreldre, og flytter til slektninger i Norge etter foreldrenes død. Flere av Uroa-bøkene ble oversatt til svensk og finsk.

 Bibliografi 

 Bøker 
 1913: Drude Helmers egteskap
 1923: Sommerferien min, Norli – utgitt under psevdonymet «Eigil»
 1925: I den nye byen. Fortalt av Ragna Kristine 13 1/2 år gammel – omslagsillustrasjon av Gerhard Gjerding
 1926: Hjemlandets jord. Fem fortellinger fra gamle dager., Aschehoug
Innhold:
 Buen (fra vikingtiden); 
 Klosteret (fra middelalderen; 
 Svartedauden; 
 I Hansestaden; 
 Hjemlandets jord (fra krigs- og nødsårene 1807-1814)
 1933: Uroa fra Afrika – illustrert av William Lunden
 1934: Uroa går over grensen – illustrert av William Lunden
 1935: Uroa i England – illustrert av William Lunden
 1936: Thoras sommerferd i sagaland
 1937: Frøken Uroa drar til Afrika – illustrert av William Lunden
 1941: På krøtterstien - med S i norsk – utgitt under psevdonymet «Liv Heide»Norsk Kvinnelitteraturhistorie 1940-1980, s. 265
 1948: Ingrid på Håve, Aschehoug

 Dramatikk 
 Arne Vangen. Skuespill oppført på Det Norske Teatret, 1919(?) – ikke trykt. Omtalt i teaterkritikk av Fernanda Nissen i Social-Demokraten i 1919.Beyers Base – kritikkdatabase med oppføring av kritikken av Arne Vangen
 Kjærleik og bureising. Ei bygdekomedie i tri vendingar.Norsk teaterråds digitale manuskriptdatabase DRAMAS om Kjærleik og bureising (1936, Norli)
 Thorbjørn Prest. Hørespill sendt i NRK Radioteatret i 1950.Hartenstein, Tilman: Det usynlige teatret: Radioteatrets historie 1926-2001, Oslo 2001, s. 298
 Då kongen tok odelen. Historisk skuespill. Ukjent årstall.Norsk teaterråds digitale manuskriptdatabase DRAMAS om Då kongen tok odelen
 Veslefrikk med fela. Eventyrspill for barn. Ukjent årstall.Norsk teaterråds digitale manuskriptdatabase DRAMAS om Veslefrikk med fela

 Oversettelser 
 1949; John Buchan: De niogtredve trinnene
 1951: J.M. Barrie: Peter Pan og Wendy

 Referanser 

Kategori:Norske skuespillere
Kategori:Norske forfattere
Kategori:Norske dramatikere
Kategori:Norske oversettere
Kategori:Personer fra Trondheim kommune